2.3.2023
EL
Επίσημη Εφημερίδα της Ευρωπαϊκής Ένωσης
C 79/1
I (Ψηφίσματα, συστάσεις και γνωμοδοτήσεις)
ΨΗΦΙΣΜΑΤΑ
EΠΙΤΡΟΠΗ ΤΩΝ ΠΕΡΙΦΕΡΕΙΩΝ 152Η ΣΥΝΟΔΟΣ ΟΛΟΜΕΛΕΙΑΣ ΤΗΣ ΕΤΠ, 30.11.2022 - 1.12.2022
Ψήφισμα της Ευρωπαϊκής Επιτροπής των Περιφερειών σχετικά με το Πρόγραμμα εργασίας της Ευρωπαϊκής Επιτροπής και τις πολιτικές προτεραιότητες της ΕτΠ για το 2023 (2023/C 79/01)
Η ΕΥΡΩΠΑΪΚΗ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ (ΕτΠ),
Έχοντας υπόψη: — το πρόγραμμα εργασίας της Ευρωπαϊκής Επιτροπής για το 2023 (1)· — το πρωτόκολλο συνεργασίας που συνυπέγραψε με την Ευρωπαϊκή Επιτροπή τον Φεβρουάριο του 2012· — το ψήφισμα της ΕτΠ με τίτλο «Οι προτεραιότητες της Ευρωπαϊκής Επιτροπής των Περιφερειών για την περίοδο 20202025» (2)· — το ψήφισμα της ΕτΠ με τίτλο «Προτάσεις της Ευρωπαϊκής Επιτροπής των Περιφερειών ενόψει του προγράμματος εργασίας της Ευρωπαϊκής Επιτροπής για το 2023» (3)· — την ετήσια έκθεση της ΕτΠ με θέμα την Κατάσταση των δήμων και των περιφερειών στην ΕΕ (4), 1.
Επικροτεί το γεγονός ότι το πρόγραμμα εργασίας της Ευρωπαϊκής Επιτροπής για το 2023 εμπνέεται σε μεγάλο βαθμό από τα αποτελέσματα της Διάσκεψης για το μέλλον της Ευρώπης.
Δεδομένου ότι η εφαρμογή ορισμένων προτάσεων θα απαιτούσε τροποποιήσεις της Συνθήκης, η ΕτΠ συμμερίζεται την έκκληση του Ευρωπαϊκού Κοινοβουλίου και της Προέδρου της Ευρωπαϊκής Επιτροπής για τη σύγκληση διάσκεψης βάσει του άρθρου 48 της ΣΕΕ.
Ωστόσο, η ΕτΠ εκφράζει τη λύπη της για το γεγονός ότι το πρόγραμμα εργασίας της Ευρωπαϊκής Επιτροπής δεν περιέχει αναφορές και συγκεκριμένες προτάσεις σχετικά με τα συμπεράσματα της Διάσκεψης για το μέλλον της Ευρώπης που προβλέπουν καλύτερη αναγνώριση της προστιθέμενης αξίας των περιφερειακών και τοπικών αρχών για την ευρωπαϊκή δημοκρατία· 2. εκφράζει ικανοποίηση για την ανανεωμένη δέσμευση της Επιτροπής να χρησιμοποιήσει τους Στόχους Βιώσιμης Ανάπτυξης ως γενικό κατευθυντήριο στόχο της, ιδίως μέσω της ενσωμάτωσής τους στο Ευρωπαϊκό Εξάμηνο και στα εργαλεία για τη βελτίωση της νομοθεσίας.
Η ΕτΠ καλεί την Επιτροπή να επανεξετάσει το πλήρες δυναμικό της τοπικής προσαρμογής των ΣΒΑ, μεταξύ άλλων στην αναμενόμενη οικειοθελή ενωσιακή αξιολόγηση, προκειμένου να επιτευχθεί βιώσιμη ανάκαμψη και να ολοκληρωθούν οι ΣΒΑ έως το 2030· 3. τονίζει ότι οι συνέπειες της συνεχιζόμενης κλιματικής έκτακτης ανάγκης, της πανδημίας COVID-19, του πολέμου της Ρωσίας κατά της Ουκρανίας και του σημερινού πρωτοφανούς πληθωρισμού που προκάλεσε η αύξηση των τιμών των τροφίμων και της ενέργειας, καθώς και η διαρθρωτική μεταναστευτική και ανθρωπιστική κρίση στα σύνορα της ΕΕ, η οποία μαίνεται ιδίως στη
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/el/our-work/Pages/State-of-Regions-and-Cities-2022.aspx?origin=spotlight